**НАРЕДБА ЗА УСЛОВИЯТА И РЕДА ЗА ЗАПИСВАНЕ, ОТПИСВАНЕ И**

**ПРЕМЕСТВАНЕ НА ДЕЦА В ОБЩИНСКИТЕ ДЕТСКИ ГРАДИНИ НА**

**ТЕРИТОРИЯТА НА ОБЩИНА ДОЛНИ ЧИФЛИК**

**РАЗДЕЛ I. ОБЩИ ПОЛОЖЕНИЯ**

**Чл. 1**. С тази наредба се определя редът и условията за записване, отписване и преместване на деца в общинските детски градини (ДГ) на територията на община Долни чифлик.

**Чл. 2**. Детската градина е институция в системата на предучилищното и училищното образование, в която се отглеждат, възпитават, социализират и обучават деца от тригодишна възраст до постъпването им в I клас в съответствие с държавния образователен стандарт за предучилищното образование.

**Чл. 3.** (1) Постъпването на деца в детските градини се осъществява по желание на родителите/настойниците целогодишно при наличие на свободни места в детските групи.

(2) Децата постъпват в детската градина не по-рано от учебната година, която започва в годината на навършване на тригодишната им възраст.

(3) По преценка на родителя и/или при липса на яслена група в съответното населено място и при наличие на свободни места, децата може да постъпят в детската градина и при навършени 2 години към началото на учебната година на постъпването.

(4) В яслените групи към детските градини може да постъпват деца от десет месеца до постъпването им в първа група.

(5) Предучилищното образование е задължително от учебната година, която е с начало в годината на навършване на 5-годишна възраст на детето.

**Чл. 4.** За отглеждане, възпитаване и обучение в ДГ родителите или настойниците заплащат такси, съгласно Закона за местните данъци и такси и Наредба за определянето и администрирането на местните такси и цени на услуги на територията на община Долни чифлик.

**Чл. 5**. (1) Предучилищното образование се организира във възрастови групи, както следва:

1. първа възрастова група – 3- – 4-годишни, а в случаите на [чл. 3, ал. 3](apis://Base=NARH&DocCode=84016&ToPar=Art4_Al2&Type=201) – 2 – 4 години;

2. втора възрастова група – 4- – 5-годишни;

3. трета подготвителна възрастова група – 5- – 6-годишни;

4. четвърта подготвителна възрастова група – 6- – 7-годишни.

(2) Продължителността на предучилищното образование във всяка възрастова група по ал. 1 е една учебна година.

(3) Задължителното предучилищно образование се осъществява в трета и четвърта подготвителна възрастова група.

(4) При недостатъчен брой за сформиране на отделна група от деца в съответната възрастова група по ал.1 може да се сформира разновъзрастова група.

(5) При намаляване броя на децата през учебната година под 12 деца, групата се слива с друга такава със заповед на директора на детската градина, с цел създаване на рационална организация за използване на финансов и човешки ресурс.

**Чл. 6.** Приемът на децата в детските заведения се осъществява при спазване разпоредбите на:

1. Закон за предучилищното и училищно образование,
2. Държавния образователен стандарт (ДОС) за финансирането на институциите,
3. ДОС за предучилищното образование, приет с Наредба №5 от 03.06.2016 г.,
4. ДОС за физическата среда и информационното и библиотечното осигуряване на детските градини, училищата и центровете за подкрепа за личностно развитие,
5. Наредба № 3/05.02.2007 г. на МЗ за здравните изисквания към детските градини и центровете за подкрепа за личностно развитие,
6. Наредба №26/2008 г. за устройството и дейността на детските ясли и здравните изисквания към тях на Министерството на здравеопазването.

**Чл. 7.** Свободните места за всяка възрастова група се обявяват от директора и информацията се поставя на информационните табла за родителите в детските градини и интернет страницата на съответната детска градина. Същата информация се публикува и на страницата на община Долни чифлик.

**РАЗДЕЛ II. ПРОЦЕДУРИ**

**Чл. 10.** Постъпването на децата в новосформиращите се яслени и първи групи в общинските детски градини се осъществява по желание на родителите.

**Чл. 11.** Приемът на документите се извършва от директорите на детските градини или от упълномощено от тях лице, за което се издава входящ номер.

**Чл. 12.**  Родителите/настойниците подават писмено заявление (приложено) за постъпване в яслени и първи групи на детските градини и представят следните документи:

1. Заявление по образец, в което задължително се вписват трите имена на детето, ЕГН, постоянен адрес, телефон за връзка или адрес на електронна поща;
2. Копие от акта за раждане на детето и личната карта на родителя за сверяване на постоянния адрес.

**Чл. 13.** Родителите/настойниците на деца, подлежащи на задължителна предучилищна подготовка на пет и шест години подават в срок до 31 май на съответната календарна година само заявление по образец, копие от акта за раждане на детето и оригинал за сверяване.

**Чл. 14.** Към заявлението за прием по чл. 12 се прилагат и **документи,** удостоверяващи обстоятелствата, свързани с възможностите за заплащане на такса в намален размер или за освобождаване от такава /във връзка с чл. 24 от Наредбата за определянето и администрирането на местните такси и цени на услуги на територията на община Долни чифлик/ както следва:

1. Експертно решение от ТЕЛК или ЕЛКК за тежки хронични заболявания на деца в семейството или за 50% и над 50% намалена социална адаптация;
2. Експертно решение от ТЕЛК или ЕЛКК за трайно загубена работоспособност 71% и над 71% на родител/настойник ;
3. Документ, че родителят/настойникът сам полага грижи за своето дете;
4. Документ, че поне едно от другите деца на същите родители посещава ДГ на територията на общината;
5. Документ, удостоверяващ, че поне един от родителите/настойниците е студент в редовна форма на обучение;
6. Документ, че другите деца в семейството посещават училище;
7. Документ, че децата, които ще посещават ДГ са близнаци;
8. Документ, че единият родител/настойник е загинал при изпълнение на служебния си дълг;
9. Документ, че за дете без родители се грижи настойник;
10. Документ, че детето е настанено в институция или приемно семейство.

**Чл. 15.** Обявяването на резултатите с приетите деца се извършва на видно място в съответното детско заведение, на сайта на детската градина и на сайта на община Долни чифлик.

**РАЗДЕЛ III. ЗАПИСВАНЕ**

**Чл. 16.** Записването на детето се извършва от директора на детската градина или от упълномощено от него лице след проверка на подадените от родителя задължителни документи.

**Чл. 17.** Децата, приети и записани в яслена и първа възрастова група постъпват в детската градина в началото на учебната година - от 01 септември до 15 септември. Приемането на деца за предучилищно образование е целогодишно и се извършва от 15 септември на текущата година - при наличие на свободни места.

**Чл. 18.** При записването родителят/настойникът се запознава срещу подпис с Правилника за дейността на съответното детско заведение.

**Чл. 19.** При записване и постъпване на детето в детската градина родителите или настойниците представят:

а) здравно-профилактична карта на детето, попълнена от личния лекар;

б) еднократен отрицателен резултат от изследване за патогенни чревни бактерии и чревни паразити, извършено не по-рано от 15 дни преди постъпване на детето в детската градина/детската ясла;

в) изследване с отрицателна реакция по Васерман за единия от родителите, извършено в 6-месечен срок преди постъпване на детето в детска ясла; настойник не представя документ за такова изследване;

г) данни от личния лекар за имунизационния статус на детето, съгласно изискванията на Наредба № 15/2005 г. за имунизациите в Република България; деца, на които не са извършени задължителните имунизации за възрастта, могат да се приемат в детските градини, когато са налице трайни противопоказания за имунизирането им и са освободени по реда на Наредба № 15 за имунизациите в РБ.

д) медицинска бележка за липсата на контакт на детето със заразно болен, издадена от личния лекар не по-късно от 3 дни преди постъпването му в детска ясла/детска градина.

**РАЗДЕЛ IV. ПРЕМЕСТВАНЕ**

**Чл. 20.** Преместване на дете от едно детско заведение в друго може да се осъществи при наличие на свободно място и по желание на родителя/настойника след подадено писмено заявление до директора на ДГ с посочени мотиви.

**Чл. 21.** В 7-дневен срок от подаване на заявлението директорът издава удостоверение за преместване на детето в друга детска градина.

**Чл. 22.** (Отм. с Решение на ОС № 393 от 28.04.2017 г.)

**Чл. 23**. При преместването на деца от подготвителна група на една ДГ или училище в подготвителна група на друга ДГ или друго училище при наличие на свободни места, задължително се изисква удостоверение за преместване.

**РАЗДЕЛ V. ОТПИСВАНЕ**

**Чл. 24.** Децата се отписват от детската градина по изразено писмено желание на родителите /настойниците.

**Чл. 25.** Децата се отписват от детските градини при неразплатена 1 месечна такса за ползване на детска градина по реда на Наредбата за определянето и администрирането на местните такси и цени на услуги на територията на община Долни чифлик или при отсъствие на детето повече от 1 месец без писмено заявление от родителя/настойника.

**РАЗДЕЛ VI. ОРГАНИЗАЦИЯ НА РАБОТА**

**Чл. 26**. Всеки директор на общинска детска градина изработва правилник за дейността на детската градина или изменя и допълва съществуващия, като го съобрази с изискванията на настоящата наредба в едномесечен срок от влизането й в сила.

**Чл. 27.** До 15 май всяка година родителите или настойниците на децата от ІV подготвителна възрастова група подават заявления до директора на детската градина за желанието им да ползват сезонна допълнителна услуга по отглеждане на деца в неучебното време, като посочат конкретен период.

**Чл. 28.** В срока по чл. 27 родителите или настойниците на децата от І, ІІ и ІІІ възрастови групи подават заявления до директора на детската градина за желанието децата им да посещават детската градина в неучебното време (само с допълнителни форми на педагогическо взаимодействие), като посочат конкретен период.

**Чл. 29**.(Изм. с Решение на ОС №897 от 28.02.2019г.)

**(1)** Задължителното годишно хигиенизиране на детската градина, както и текущите ремонти, които не са неотложни се извършват в рамките на една седмица през месец август, като с разрешение на кмета на община Долни чифлик този срок може да бъде удължен до една работна седмица.

**(2)** През времето, през което се извършва хигиенизиране и/или текущ ремонт, децата от детската градина в гр. Долни чифлик - централна сграда се пренасочват в друг филиал в града, а в детските градини в останалите населени места се извозват до други филиали, както следва:

**т. 1.** За Детска градина (ДГ) в гр. Долни чифлик:

а) първата цяла работна седмица на месец август хигиенизиране на ДГ в гр. Долни чифлик център – децата се разпределят във филиал 2 и филиал 5;

б) втората цяла работна седмица на месец август хигиенизиране на ДГ в гр. Долни чифлик –филиал 2- децата се разпределят във филиал 5 и център;

в) трета цяла работна седмица на месец август хигиенизиране на ДГ в гр. Долни чифлик - филиал 5- децата се разпределят във филиал 2 и център;

**т. 2** За ДГ в с. Пчелник –децата се пренасочват във филиала в с. Горен чифлик и обратно на втората работна седмица от месец август;

**т. 3** За ДГ в с. Старо Оряхово децата се пренасочват във филиала в с. Шкорпиловци и обратно;

**т. 4** За ДГ в с. Гроздьово децата се преместват в другата сграда на детската градина.

**т. 5** За ДГ в с. Венелин и с. Голица се преустановяват занятията за седмицата на хигиенизирането;

**(3)** При извозването на децата по други филиали се осигурява безплатен транспорт от общината.

Чл.30 (Нов - приет с решение на ОС №897/28.02.2019г)Работното време на детската градина и филиалите, информация за задълженията на родителите по чл. 27 и чл. 28 от Наредбата, както и дневния режима на децата се поставят на информационно табло, на видно място до централен вход на сградата на детската градина.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1.** Настоящата Наредба за условията и реда за записване, отписване и преместване на деца в общинските детски градини на територията на община Долни чифлик е разработена на основание чл. 59, ал. 1 от Закона за предучилищното и училищно образование, чл. 26 и при спазване на чл. 28 от Закона за нормативните актове.

**§ 2.** Записването, отписването и преместването на деца за задължително предучилищно образование в общинските училища се осъществяват при условията и по реда на тази наредба.

**§ 3.** (1) Предучилищното образование се организира в учебни години.

(2) Учебната година в предучилищното образование започва на 15 септември и е с продължителност 12 месеца. В случай че 15 септември е почивен ден, тя започва на първия следващ работен ден.

(3) Учебната година включва учебно и неучебно време.

(4) Учебното време е в периода от 15 септември до 31 май на следващата календарна година.

(5) Неучебното време е от 1 юни до 14 септември и е времето без педагогически ситуации, както и времето извън учебните дни.

(6) В учебното време се организират както основна, така и допълнителни форми на педагогическо взаимодействие, а в неучебното време без педагогически ситуации - само допълнителни форми.

**§ 4.** Тази Наредба влиза в сила 3 дни след публикуването й на официалната интернет страница на община Долни чифлик – 25.10.2016 г.

**§ 5.** Настоящата наредба е изменена с Решение № 393 от 28.04.2017г., в сила от 22.05.2017 г.

**§6.** Настоящата наредба е изменена и допълнена с Решение на ОС № 897 от 28.02.2019г., в сила от 24.03.2019 г.

**Приложение към чл. 12**

**До Директора на ДГ…………………..**

**Вх.№………./…………201…г.**

**З А Я В Л Е Н И Е**

|  |  |  |  |  |  |
| --- | --- | --- | --- | --- | --- |
| **I. ДАННИ НА ЗАЯВИТЕЛЯ** | | | | | |
| **От:** (трите имена) | |  | | | |
| **Адрес:** (постоянен адрес по лична карта на един от родителите) | | Град, област …………………………….…….. ул. .................................................. № ...........  бл. ........... вх. ......... ет. ........ ап. .......... | | | **Домашен телефон** |
|  |
| **E-mail** (незадължително) |
| .....................**@** .......................... |
| **Адрес:** (настоящ адрес на един от родителите) | | Град, област …………………………….…….. ул. .................................................. № ...........  бл. ........... вх. ......... ет. ........ ап. .......... | | |  |
|  | | | | | |
| ***Уважаема госпожо Директор,***  ***Моля, детето ми да бъде прието в поверената Ви детска градина*.**  **II.ДАННИ НА ДЕТЕТО** | | | | | |
| **Трите имена:** |  | | **ЕГН/ЛНЧ** | |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  | | |
|  | |
|  | |
| **Родено на ....................20......г. в гр./с........................................................................................** | | | | | |
| **III. ДАННИ ЗА РОДИТЕЛИТЕ** | | | | | |
| **Майка:** |  | | **Баща:** | |  |
| **Месторабота:** |  | | **Месторабота:** | |  |
| **Длъжност:** |  | | **Длъжност:** | |  |
| **Сл. телефон:** |  | | **Сл. телефон:** | |  |
| **Моб.телефон** |  | | **Моб.телефон** | |  |

|  |  |
| --- | --- |
| **IV. Обстоятелствата по чл. 24 от Наредбата за определянето и администрирането на местните такси и цени на услуги на територията на община Долни чифлик, свързани с възможностите за заплащане на таксата за детска градина в намален размер или за освобождаване от заплащане на тази такса**  Отбележете и представетенеобходимите документи (оригинал и копие). | |
| 1. тежки хронични заболявания на деца в семейството, освидетелствани от ТЕЛКК или ЕЛКК с експертно решение или протокол за 50 % и над 50 % намалена социална адаптация. |  |
| 1. трайно загубена работоспособност 71 % и над 71 % на единия или двамата родители или настойници. |  |
| 1. родителят или настойникът сам полага грижи за своето дете (деца), поради смърт на другия родител или настойник или лишаването му от родителски права с влязло в сила съдебно решение. |  |
| 1. поне едно от другите деца на същите родители посещава детска градина на територията на общината. |  |
| 1. поне две от другите деца на същите родители посещават училище. |  |
| 1. поне единият родител/настойник е студент в редовна форма на обучение; |  |
| 1. децата, които ще посещават детската градина, са близнаци; |  |
| 1. единият родител или настойник е загинал при изпълнение на служебен дълг; |  |
| 1. за дете без родители се грижи настойник; |  |
| 1. детето е настанено в институция или в приемно семейство; |  |

Отбележете обстоятелствата с Х

**ДЕКЛАРИРАМ, ЧЕ СЪМ:**

1.Запознат/та с Наредбата за приемане, записване и отписване на деца в общинските детски градини на територията на община Долни чифлик.

2. Запознат/та с условията и реда за заплащане на таксите за посещаване на деца в ДГ и с условията за сутрешен прием, предвиден в Правилника за вътрешния ред на детското заведение*.*

**ИНФОРМИРАН/НА СЪМ**, че всички предоставени данни са лични данни по смисъла на ЗЗЛД и като такива попадат под специален режим на защита.

**Гр./с/ С уважение:**

**Дата : ....................201……..г. Подпис ...............................................**